Ananda Marga

Ananda Marga é unha filosofía espiritual e un movemento relixioso, que actúa baixo o nome completo de Ānanda Mārga Pracaraka Samgha, establecida por Prabhat Ranjan Sarkar en 1955 no estado de Bihar, na India. O movemento define a súa misión como un servizo á emancipación individual por medio da autorrealización e á emancipación colectiva por medio da realización de todas as potencialidades espirituais, físicas e mentais e negan que sexan unha relixión pero adoita catalogarse dentro dos novos movementos relixiosos George D. Chryssides (2011) Historical Dictionary of New Religious Movements Scarecrow Press con orixe no hinduísmoJames K. Walker (2007) The Concise Guide to Today's Religions and SpiritualityHarvest House PublishersHarvest House Publishers, páx. 31

 Historia 
Tras a fundación o seu líder organizou unha rede de misioneiros que difundiron o movemento pola India  J. Gordon Melton, Martin Baumann (2010) Religions of the World, Second Edition: A Comprehensive Encyclopedia of Beliefs and Practices. ABC-CLIO, páx. 104 e a partir de 1959 propuxo un programa de acción política, coñecido como PROUT (Teoría da Utilización Progresiva) na que declaraba a procura da democracia económica e dos dereitos humanos pero tamén xustificaba o uso da forza con argumentos morais Helen Crovetto Ananda Marga, PROUT, and the Use of Force
 in James R. Lewis (2011) Violence and New Religious Movements. Oxford University Press. Con ese programa presentouse ás eleccións en 1968 e 1969. Durante a década de 1970 unha pequena Stephen A. Kent (2001) From Slogans to Mantras: Social Protest and Religious Conversion in the Late Vietnam War Era. Syracuse University Press, páx. 47 fracción dentro do grupo realizou actos terroristas na India, o que levou á cadea ao seu líder en decembro de 1971 tras ser acusado por exmembros de conspirar para asasinar a rivais, e á prohibición da organización en 1975 e á condena a prisión perpetua do propio Sarkar, malia iso Niall MacDermot, secretario xeral da Comisión Internacional de Xuristas criticou o xuízo polo seu ton político e por obstrucións burocráticas Comentario asinado por Niall MacDermot ao informe da CIX e da Liga de Dereitos Humanos sobre o xuízo a Sarkar. Finalmente en 1978 nun novo xuízo Sarkar quedou absolto e a organización volveu á legalidade.

 Notas 

 Véxase tamén 
 Ligazóns externas 
Web oficial

Categoría:Novos movementos relixiosos